《宣府朱用辅秀才挽章寄其弟用吉》
明代·倪岳

落日孤云隔塞垣，因君堪恨不堪言。寒斋瘦骨那禁病，远道悲歌更惨魂。

无复姓名登虎榜，空馀涕泪满鸰原。萧萧宿草城西路，目断跑沙十里村。

作者简介：倪岳（1444年—1501年）明代大臣。字舜咨，上元（今江苏南京）人，祖籍浙江钱塘。倪谦之子。好学能文，通晓经世之务。天顺八年（1464年）进士，授编修。成化中，累迁为礼部右侍郎。弘治中，官礼部尚书，历南京吏、兵二部尚书，还为吏部尚书，弘治十四年（1501年）十月，倪岳去世，享年五十八岁。著有《青溪漫稿》。